Poeg Tõnu, kellest juba ülalpool juttu ja kes tegelikult oli Hans I poeg - arvatavasti sündis ta pisut varem kui 1690 - ta oli 1701. aastaks juba kindlasti leeris käinud, sest ta on sel aastal vaderiks  ühe lapse ristsetel. Kose koguduse leerilaste nimekirjad algavad 1698. aastast, kuid Tõnu nime sealt ei leia - seega käis ta leeris nähtavasti enne 1698. a. Pole mõeldav, et 1690. a. sündinu kaheksa aastat hiljem juba leeritatud oli. Pakuksin Tõnu sünniaastaks umbes 1680. Tõnu oli ilmselt kaks korda abielus. Esimene naine oli Mari, kellega sündis vähemalt kaks last - tütar Krõõt 1707. a. lõpus ja tütar Mai 1709. a. viimastel päevadel. Tõnu teist naist Kaid on esmakordselt mainitud 1712. a., mil ta oli  vaderiks ühele lapsele.